የአዲስ አበባ ሴቶች ፌደሬሽን አክራሪነትን ለመቃወም የተጠራውን ሰልፍ እደግፋለሁ አለ
አዲስ አበባ፤ ነሐሴ 25/2005 (ዋኢማ) – የሀይማኖት ተቋማት ጉባኤ ነሐሴ 26/2005 የጠራውን ሰላማዊ ሰለፍ እንደሚደግፍ የአዲስ አበባ ሴቶች ፌዴሬሽን ገለጸ፡፡የፌዴሬሽኑ ምክትል ፕሬዝዳንት ወይዘሮ ሂሩት አጽብሀ እንደገለጽት አክራሪዎችና ጽንፈኞች ኢትዮጵያ የልማት ተምሳሌት እንጂ የአክራሪነት መናህሪያ አለመሆኗን በግልጽ እንዲረዳ እንፈልጋለን፡፡ከተግባራቸው እንዲቆጠቡ ለማስገንዘብም ጉባሄው በጠራው ህዝባዊ ሰልፍ የፌዴሬሽኑ አባላት በመገኘት ድጋፋቸውን እንዲሚሰጡ አረጋግጠዋል፡፡እንደ ኢሬቴድ ዘገባ ሴቶች የሰላም ሀይል መሆናቸውንና ለጸረ ሰላም ሀይሎች መሳሪያ እንደማይሆኑ በማረጋገጥ መንግስት ዋስትናችን የሆነውን ህግ-መንግስት ለማስከበር የሚወሰደውን እርምጃ በመደገፍ ከጎኑ እንቆማለን ብለዋል፡፡